විදුලි තරාදි පාවිච්චි කරන වෙළෙඳුන් ද ඉතාමත් කූට ආකාරයෙන් පාරිභෝගිකයින්ට අඩුබරට බඩු අලෙවි කරන බවද හෙළිදරව් විය.තරාදි, පඩි යොදා බඩු කිරන වෙළෙඳුන් අතරින් ග්‍රෑම් 500 බරට කිරා ඇත්තේ ග්‍රෑම් 350 – 400 අතර ප්‍රමාණයකි.විදුලි තරාදිය මත භාජනයක් තබා එම භාජනයේ බර ඉවත් කර ඇතැම් වෙළෙඳුන් බඩු කිරන බවට පෙන්වාදුන්නද වැඩි පිරිසක් බඩු කිරා ඇත්තේ එම භාජනයේ බරද ඇතිවය.තරාදියේ මූණත, විදුලි තරාදියේ ඉලෙක්ටෙ‍්‍රානික් අංක පාරිභෝගිකයා සිටින දෙසට හරවා භාණ්ඩ කිරීම සිදුකළ යුතු වුවත් වෙළඳුන් වැඩි ප්‍රමාණයක් තරාදිය ඔහුට පමණක් පෙනෙන පරිදි පාරිභෝගික දෑසින් වසන් කර භාණ්ඩ කිරීමේ ජාවරමද සිදු කරති.රජයේ ලයිෂන් තරාදි පඩි පාවිච්චි කළ යුතු වුවත් වැඩි පිරිසක් අතර ඇත්තේ රජයේ පිළිගත් තරාදි පඩි නොවේ.කොළඹ මැනිං මාකට්, නාරාහේන්පිට, බොරැල්ල, දෙමටගොඩ, දෙහිවල ඇතුලු ප්‍රදේශ ගණනාවක වෙළෙඳුන් මෙම ජාවාරම මහා පරිමාණයෙන් සිදු කරගෙන යන බව හෙළිවූවත් සමස්ථයක් වශයෙන් දිවයිනේ සෑම ප්‍රදේශයකම පාහේ හොරට බඩු කිරා පාරිභෝගිකයන් ගසා කෑම සිදුකරන බවට කිරුම් මිනුම් දෙපාර්තමේන්තුවට පැමිණිලි ලැබී තිබේ.සමූපකාර හා අභ්‍යන්තර වෙළෙඳ කටයුතු පිළිබඳ අමාත්‍ය ජොන්ස්ටන් ප්‍රනාන්දු මහතාගේ උපදෙස් මත මෙම මෙහෙයුම් සිදු කෙරේ.සමාජයේ විවිධ කණ්ඩායම් පාරිභෝගිකයන් ගසා කෑමේ ජාවාරම් කරගෙන යන අතර පාරිභෝගික අධිකාරිය, කිරුම් මිනුම් දෙපාර්තමේන්තු වැටලීම් කණ්ඩායම් යොදා එම ජාවාරම් සම්පූර්ණයෙන්ම නැති කර පාරිභෝගිකයාට සාධාරණව භාණ්ඩ මිලදී ගැනීමට හැකි වෙළෙඳ ප්‍රජාවක් ඇතිකර වැරදි කරන්නන්ට උපරිම දඬුවම් ලබාදීමට නීතියට අනුව කටයුතු කරන බව අමාත්‍ය ජොන්ස්ටන් ප්‍රනාන්දු මහතා කීය..